പി. വിജയദാസ്

ഏഴാം കേരളനിയമസഭയിൽhttp://niyamasabha.org/codes/mem_1_7.htm ആറ്റിങ്ങൽ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു പി. വിജയദാസ് (29 ഏപ്രിൽ 1937 - 11 നവംബർ 2011). കോൺഗ്രസ്(സെക്കുലർ) പ്രതിനിധിയായാണ് വിജയദാസ് കേരള നിയമസഭയിലേക്കെത്തിയത്. 1937 ഏപ്രിൽ 29ന് ജനിച്ചു. പങ്കജാക്ഷൻ എന്നായിരുന്നു പിതാവിന്റെ പേര്. 1985-ൽ ആറ്റിങ്ങൽ മണ്ഡലത്തിൽ നടന്ന ഉപതെരെഞ്ഞെടുപ്പിൽ സരസ്വതി കുഞ്ഞുകൃഷ്ണനെ പരാജയപ്പെടുത്തിയാണ് വിജയദാസ് കേരള നിയമസഭയിലെക്കെത്തിയത്.

ജില്ലാ സഹകരണ ബാങ്ക് പ്രസിഡന്റ്, കെ.പി.സി.സി. നിർവാഹകസമിതിയംഗം എന്നീ നിലകളിൽ ഇദ്ദേഹം പ്രവർത്തിച്ചിട്ടുണ്ട്. 1982 ആറ്റിങ്ങൽ മണ്ഡലത്തിൽ‍ വക്കം പുരുഷോത്തമനോടും, 1987ൽ ആര്യനാട്‌ മണ്ഡലത്തിൽ ആർ.എസ്‌.പിയിലെ കെ. പങ്കജാക്ഷനോടും വിജയദാസ് പരാജയപ്പെട്ടിരുന്നു. 2011 നവംബർ പതിനൊന്നിന് തിരുവനന്തപുരത്ത് വച്ച് ഇദ്ദേഹം അന്തരിച്ചുhttp://www.janmabhumidaily.com/jnb/?p=29403.

 അവലംബം 

വർഗ്ഗം:1937-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ഏപ്രിൽ 29-ന് ജനിച്ചവർ
വർഗ്ഗം:നവംബർ 11-ന് മരിച്ചവർ

വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ